Ek sien ‘n heel ander prentjie met hierdie wetgewing nl. 1- Bring hierdie wette in, nou kan mense nie meer hulle geld onttrek nie. 2. Die volgende stap van die regering gaan wees om pensioene te nasionaliseer, m.a.w. hulle gaan jou geld gebruik na hartelus, en omdat die wet daar is wat keer dat jy jou geld kan onttrek is jy gesnoeker, en bye-bye vir jou pensioen geld. Hoekom sien niemand dit nie?
Teen die tyd weet ons dat die ANC slinks is en nie vertrou kan word nie. Wetgewing word goedgekeur om te sien na die belange van die ANC!
Ek sê nie jy moet die ANC vertrou nie (mens moet dit definitief nie doen nie!), maar dit help ook nie om feitelik verkeerd te wees oor wat hierdie spesifieke wetsverandering behels nie.
As jy ná 1 Maart 1961 gebore is, en jy is ‘n lid van ‘n voorsorgfonds, word jou huidige spaargeld in die voorsorgfonds nie geraak nie. Dit wat jy in ‘n voorsorgfonds sit ná 29 Februarie 2016, word wel geraak, behalwe as jy teen aftrede minder as R247 500 ná 29 Februarie 2016 in die fond belê het (groei op die belegging ingesluit).
As jou annuiteit vir ‘n gespesifiseerde tydperk uitbetaal en jy gaan voor dit dood, dan kry wie ook al jy in jou testament spesifiseer, die res van die geld.